NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5381)
  + [Valencià](/va/acuerdo/5381)






Selector de idioma

Leer

* [Español](/es/acuerdo/5381)
* [Valencià](/va/acuerdo/5381)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT

Data d'aprovació
:   30/07/2019

Data de publicació
:   30/07/2019

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=5381.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5381)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5381)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT&url=https://www.boua.ua.es/va/acuerdo/5381)

**Títol:** NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 30 de juliol de 2019

El Consell de Govern de la Universitat d’Alacant, en la sessió ordinària del dia 30 de juliol de 2019, ha aprovat per unanimitat la

NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D’ALACANT

D’acord amb el que es disposa l’article 122 de l’Estatut de la Universitat d’Alacant, el Consell de Govern, a proposta del Comitè de Direcció de l’Escola de Doctorat de la Universitat d’Alacant, podrà atorgar anualment premis extraordinaris de doctorat, que determinen les condicions i el procediment que cal seguir en les propostes d’aquests premis.

Amb base en aquesta competència i davant de la reforma operada en els estudis de tercer cicle a través del RD 99/2011, de 28 de gener, desenvolupat al seu torn per la Normativa per a ensenyaments oficials de Doctorat de la Universitat d’Alacant, publicada en el BOUA de 31 de juliol de 2012, es creu convenient aprovar aquesta normativa sobre les condicions i el procediment que cal observar en la proposta i concessió de premis extraordinaris de doctorat.

1. Competència

1. La Universitat d’Alacant podrà atorgar anualment premis extraordinaris de Doctorat en cadascun dels programes de doctorat impartits en aquesta Universitat. Correspon al Comitè de Direcció de l’Escola de Doctorat fer la proposta de premis extraordinaris de doctorat, la concessió definitiva dels quals serà aprovada pel Consell de Govern d’acord amb el que disposa aquesta normativa .

2. El Comitè de Direcció proposarà l’adscripció dels programes de doctorat que s’impartisquen a la Universitat d’Alacant a alguna de les branques de coneixement següents: Arts i Humanitats, Ciències, Ciències de la Salut, Enginyeria i Arquitectura i Ciències Socials i Jurídiques.

2. Convocatòria

L’Escola de Doctorat publicarà anualment en la seua pàgina web la convocatòria per a la concessió dels premis extraordinaris de doctorat. En aquesta convocatòria s’establirà el període acadèmic a què correspon el premi, el termini de presentació de sol·licituds pels candidats o les candidates, la documentació que cal aportar i els criteris d’avaluació.

3. Requisits dels candidats o candidates

Per a poder optar al premi els candidats o les candidates hauran de reunir els requisits següents:

a) Ser doctor o doctora per la Universitat d’Alacant en el període acadèmic a què correspon el premi.

b) Que aquesta tesi haja sigut qualificada pel tribunal amb excel·lent «cum laude».

c) Vot favorable de tots els membres del tribunal perquè el candidat o la candidata opte a premi extraordinari

d) Que el candidat o la candidata haja presentat la sol·licitud dins del termini i en la forma escaient.

4. Nombre de premis

1. Podrà atorgar-se un premi extraordinari per cadascun dels programes de doctorat que s’impartisquen a la Universitat d’Alacant, sempre que durant el curs acadèmic a què fa referència la convocatòria s’hagueren defensat i aprovat, com a mínim, cinc tesis doctorals. Si no s’aconsegueix aquest nombre, les tesis llegides quedaran acumulades fins al curs acadèmic en què s’arribe a un mínim de cinc.

2. Si en un curs acadèmic el nombre de tesis doctorals defensades i aprovades en un mateix programa fóra superior a cinc, la quantitat de premis possibles es correspondrà amb el nombre enter més pròxim al quocient de dividir el nombre de tesis llegides per cinc.

3. No podrà augmentar-se el nombre de premis extraordinaris que es poden concedir, ni acumular-se els que corresponguen a diferents branques de coneixement, ni als que hagueren quedat deserts en anys anteriors.

5. Comissions avaluadores

1. En cadascuna de les cinc branques de coneixement es constituirà una Comissió Avaluadora integrada pels coordinadors o les coordinadores dels programes de doctorat que, pel nombre de tesis llegides, tinguen dret a atorgar almenys un premi.

2. Les comissions estaran integrades per un mínim de tres membres. En els casos en què no s’arribe al nombre mínim de membres, l’Escola de Doctorat farà la designació per sorteig entre el professorat dels programes implicats.

3. Les diferents comissions seran convocades per l’Escola de Doctorat. La convocatòria es dirigirà al coordinador o la coordinadora del programa de doctorat, qui podrà delegar per escrit la seua assistència en qualsevol dels docents o les docents doctores integrants d’aquest. No podrà formar part de la Comissió el professorat amb funcions de tutorització i/o direcció de les tesis que opten a premi extraordinari.

4. La presidenta o el president de la Comissió serà el membre de més antiguitat, dins dels de més categoria, i el secretari o secretària, el de menys antiguitat, dins dels de menys categoria.

5. Els acords de la Comissió s’adoptaran per majoria dels presents i les presents i es reflectiran en una acta en què es faran constar, si escau, els possibles vots particulars que s’emeten. En cas d’empat, la presidenta o el president tindrà vot de qualitat.

6. Criteris per a la concessió de premis extraordinaris de doctorat

1. Les sol·licituds admeses s’avaluaran d’acord amb els criteris següents:

a) 80% per contribucions (publicacions i participació en congressos) directament relacionades amb la tesi doctoral des de la data de matriculació en el programa de doctorat fins a dos anys després de la defensa de la tesi.

Es valorarà un màxim de sis contribucions escollides pel candidat o la candidata, relacionades directament amb la tesi. S’haurà de justificar la relació amb la tesi mitjançant la indicació de la part d’aquesta (capítol, epígraf...) a què correspon la contribució.

En el cas de les publicacions, aquestes hauran d’haver sigut, almenys, acceptades per a la seua publicació en el període anteriorment establit.

Els criteris d’avaluació aplicables per cada comissió seran els establits en el barem per al càlcul de la productivitat investigadora establida en el POI de la Universitat d’Alacant. En el cas de les patents no arreplegades en barem POI, aquestes es puntuaran de la forma següent:

- Patent o registre amb extensió internacional. Explotada: 20 punts

- Patent o registre amb extensió internacional. Sense explotar: 10 punts

- Patent o registre nacional. Explotada: 8 punts

- Patent o registre nacional. Sense explotar: 5 punts

Per a optar a premi extraordinari es requerirà, almenys, una publicació de la màxima puntuació o diverses contribucions amb puntuació equivalent que obtinguen en conjunt aquesta puntuació, segons les branques de coneixement del barem POI.

b) 5% per menció de doctor internacional

c) 5% per menció de doctor industrial

d) 5% per beca o contracte predoctoral associat a programes d’investigació de convocatòries públiques o privades competitives, amb una durada mínima de dos anys.

e) 5% per premis concedits a la tesi doctoral

2. En el cas que cap dels candidats aconseguisca la valoració mínima establida en l’apartat a), la Comissió avaluadora declararà desert el premi extraordinari.

7. Reclamacions i recursos contra la proposta de concessió

1. La resolució de les comissions avaluadores es publicarà en la pàgina web de l’Escola de Doctorat, i es concedirà un termini per a presentar reclamacions. En el supòsit d’haver-hi reclamacions, la secretària o el secretari de l’Escola de Doctorat notificarà el fet a les persones afectades i tornarà a convocar la corresponent Comissió avaluadora, perquè valore les reclamacions presentades.

2. La resolució emesa per aquesta comissió serà notificada als interessats i les interessades que, en cas de discrepància, podran interposar una nova reclamació davant del vicerector o vicerectora amb competències en matèria de Doctorat, en el termini d’un mes comptador des de l’endemà de la notificació.

3. A proposta del vicerector o la vicerectora amb competències en matèria de Doctorat, es designarà una nova comissió , presidida pel director o directora de l’Escola de Doctorat de la Universitat d’Alacant, integrada per un mínim de tres membres pertanyents a àrees de coneixement diferents d’aquella sobre la qual tracte la tesi, a fi que emeta informe sobre les qüestions plantejades en la reclamació.

8. Resolució

El Comitè de Direcció de l’Escola de Doctorat, una vegada resoltes les reclamacions, elevarà les propostes de premis extraordinaris al Consell de Govern per a l’aprovació d’aquests. L’acord del Consell de Govern serà publicat en el Tauló oficial d’anuncis de la Universitat i en la pàgina web de l’Escola de Doctorat.

Contra aquest acord, que posa fi a la via administrativa, es podrà interposar recurs contenciós administratiu davant dels jutjats d'aquest ordre jurisdiccional amb seu a Alacant, en el termini de dos mesos comptadors des de l'endemà a la notificació de la resolució, o subsidiàriament, recurs de reposició, en el termini d'un mes comptador des d’aquesta data.

9. Efectes

1. D’acord amb el que establisca la normativa sobre expedició de títols, la menció de premi extraordinari de doctorat podrà incloure’s com a informació específica en el títol de doctor o doctora.

2. En qualsevol cas, donarà dret a l’obtenció del diploma de premi extraordinari de doctorat expedit per la Universitat d’Alacant.

Disposició transitòria primera. De la convocatòria de 2019 per als programes regulats per normatives anteriors al RD 99/2011

1. La convocatòria de premis extraordinaris de 2019 serà l’última en la qual puguen participar els doctors i les doctores de programes de doctorat regulats per normatives anteriors al RD 99/2011.

2. Per a garantir la possibilitat que tots els doctors i les doctores d’aquests programes tinguen l’opció de ser mereixedors del premi extraordinari, aquells programes que no aconseguisquen el nombre mínim de 5 tesis llegides necessàries per a atorgar un premi, s’agruparan per branques de coneixement. En aquest cas, el nombre de premis serà el corresponent a la suma de tesi dels programes agrupats.

3. Si després de l’aplicació del que estableix el punt anterior, l’agrupació esmentada no arribara al nombre de 5 tesis, els programes afectats, s’agruparan amb el programa de doctorat més afí d’aquesta branca, sempre que en reunisca aquest nombre.

4. Es constituirà una comissió avaluadora per branca de coneixement per als programes de doctorat de normatives anteriors al RD99/2011.

5. Per a la constitució de les comissions de valoració indicades en el punt anterior, l’Escola de Doctorat designarà l’últim director del programa o, en defecte d’això, el director de l’òrgan que proposa, o la persona en què delegue.

Disposició transitòria segona. Valoració dels tribunals amb la normativa anterior

Per a les tesis doctorals defensades amb anterioritat a l’entrada en vigor d’aquesta normativa , el requisit especificat en l’apartat 3.c) s’entendrà aconseguit amb una nota mínima de 8, com a mitjana de les valoracions emeses pels membres del tribunal.

Disposició derogatòria

Queda derogada la Normativa sobre premis extraordinaris de doctorat de la Universitat d’Alacant, de 28 de juliol de 2015 i de 5 de setembre de 2016.

Disposició final

Aquesta normativa entrarà en vigor l’endemà de la seua publicació en el Butlletí Oficial de la Universitat d’Alacant.

Anàlisi
-------

:   **Derogat per:**

    * [Detalle
       NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT](/va/acuerdo/52236)
      27/09/2024

:   **Modifica a:**

    * [Detalle
      NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT](/va/acuerdo/3300) 
      28/07/2015





[Carretera Sant Vicent del Raspeig s/n  
03806 Sant Vicent del Raspeig - Alacant  
 Tel. 48 727 0166 - Fax 79 101 4120](https://www.google.es/maps/@61.927737,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12985&trk=tyah&trkInfo=tarId%5L1064966480227%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)